การเยียวยาความสัมพันธ์กับแฟนหนุ่มขี้หึง การดึงตัวเองออกจากสถานการณ์
แฟนของคุณอาจไม่รู้ว่าเขากำลังประพฤติตนในทางหึงหวงกับคุณ นี่อาจจะเป็นความสัมพันธ์ครั้งแรกของเขาหรือแฟนเก่าคนล่าสุดของเขามีนิสัยต่างจากคุณ เขาอาจจะกำลังเผชิญกับเหตุการณ์ในชีวิตที่ทำให้เขาดึงคุณเข้ามาอยู่ใกล้ตัวมากกว่าที่คุณต้องการ การพูดถึงความต้องการของคุณในความสัมพันธ์นี้จึงเป็นการเริ่มต้นที่ดี   ลองเริ่มด้วยตัวอย่างเช่น “ฉันเริ่มรู้สึกว่าเธอไม่ไว้ใจฉันที่เธอโทรหาฉันหลายๆ รอบเวลาที่ฉันไปกับบรรดาเพื่อนสาว” หรือ “ฉันรู้สึกอึดอัดมากเวลาที่เธอไม่คุยกับฉันหลังจากที่ฉันไปเที่ยวกับบรรดาเพื่อนผู้ชาย” กล่าวถึงเหตุการณ์เฉพาะเจาะจงที่คุณรู้สึกว่าเขากำลังทำตัวเป็นเจ้าข้าวเจ้าของ “ฉันเสียใจมากตอนที่เราไปดูบอลด้วยกันและเธอไม่พูดกับฉันเลยหลังจากที่ฉันไปเล่นเกมส์เกือกม้ากับเพื่อนๆ จากโรงเรียน” เลี่ยงการเรียกชื่ออื่นๆ เช่น อย่าเรียกเขาว่า “คนขี้หึง” แทนการทำเช่นนั้น คุณอาจจะอยากบอกว่าคุณรู้สึกว่าพฤติกรรมของเขานั้นเป็นเจ้าข้าวเจ้าของเกินไปและคุณรู้สึกอึดอัด การเรียกชื่ออื่นๆ อาจนำไปสู่การทะเลาะเบาะแว้งแต่การอธิบายความรู้สึกของคุณจะไม่เป็นเช่นนั้น การพูดคุยนี้ต้องชัดเจนและเป็นส่วนตัวซึ่งคุณสามารถพูดถึงพฤติกรรมที่คุณไม่อยากให้มาทำลายความสัมพันธ์นี้อย่างหมดเปลือก สิ่งเหล่านี้ควรเป็นปัญหาที่คุณไม่อยากที่จะประนีประนอมให้ ตัวอย่างของพฤติกรรมที่คุณอาจจะรู้สึกรับไม่ได้มีดังนี้:  ขอให้คุณหยุดไปเที่ยวกับเพื่อน โดยเฉพาะเพื่อนผู้ชายโดยไม่มีเหตุผลที่ดี สั่งว่าต้องใส่ชุดอะไรหรือติเตียนหากเขาคิดว่าคุณแต่งตัว “ไม่เหมาะสม” โทรหรือส่งข้อความหาคุณซ้ำไปซ้ำมาเมื่อคุณไม่ได้อยู่ด้วยกัน เช็คโทรศัพท์มือถือ อีเมล์และของใช้ส่วนตัวของคุณ ถามหาคำอธิบายของทุกการเคลื่อนไหวของคุณในแต่ละวัน ทำให้คุณรู้สึกผิดที่ต้องเปลี่ยนแผนกะทันหันเพื่อทำการใดการหนึ่งที่สำคัญ โกรธสุดเหวี่ยงหรือขู่หากคุณไม่มีเวลาให้เขามากพอ แฟนของคุณอาจจะไม่รู้ความต้องการที่ไม่เหมือนใครของคุณในความสัมพันธ์นี้ ฉะนั้นคุณต้องสื่อสารกับเขา วิธีนี้อาจจะช่วยบรรเทาพฤติกรรมขี้หึงหวงของเขาได้   อธิบายความต้องการของคุณต่อการใช้ชีวิตของตัวเอง บอกแฟนของคุณว่าแม้คุณจะชอบใช้เวลาร่วมกับเขามากแต่คุณก็อยากใช้เวลากับเพื่อนๆ และครอบครัวของคุณเช่นกัน การมีชีวิตส่วนตัวที่ไม่เกี่ยวกับแฟนนั้นสำคัญสำหรับความสัมพันธ์ที่ดี สนับสนุนให้เขาใช้เวลากับเพื่อนๆ และครอบครัวของเขาเช่นกัน สื่อสารความต้องการที่จะให้เขาไว้ใจคุณ เขาควรจะไว้ใจคุณมากพอกับที่คุณไว้ใจเขา สิ่งนี้คือเสาหลักของความสัมพันธ์ที่ดี ต่อรองกฎเกณฑ์บางข้อในความสัมพันธ์ของคุณ เช่น คุณทั้งคู่สามารถใช้เวลากับเพื่อนต่างเพศได้ อย่างไรก็ตาม คุณต้องคาดหวังที่จะได้รับความซื่อสัตย์ ความจงรักภักดีและความรักเดียวใจเดียว พฤติกรรมขี้หึงหวงส่วนใหญ่มีรากฐานมาจากความเชื่อมั่นและความมั่นใจในตัวเองที่ต่ำ  หากพฤติกรรมขี้หึงหวงของแฟนหนุ่มนั้นไม่ค่อยรุนแรง คุณก็สามารถเตือนเขาว่าคุณยังซื่อตรงต่อความสัมพันธ์นี้และเขาไม่มีความจำเป็นที่ต้องกังวลกับความตั้งใจของคุณ การตอกย้ำที่เป็นคำพูดเป็นวิธีที่ทรงพลังสำหรับการทำให้แฟนหนุ่มของคุณมั่นใจ คำพูดง่ายๆ เช่น “ฉันรักเธอและเธอคนเดียว” มักจะได้ผลเสมอ บ่อยครั้งที่ความเป็นเจ้าข้าวเจ้าของของเขามาจากความหึงหวงเช่นเดียวกับความไม่มั่นใจ การรวมแฟนของคุณเข้าไปในกิจกรรมของคุณกับเพื่อนๆ สามารถทำให้เขารู้สึกอุ่นใจมากขึ้นกับชีวิตที่คุณมีเมื่ออยู่ห่างจากเขา  โดยเฉพาะอย่างยิ่งมันอาจจะเป็นประโยชน์ในการพาแฟนมาเจอกับเพื่อนผู้ชายของคุณ เขาอาจจะรู้สึกอึดอัดกับหนุ่มคนอื่นๆ ที่คุณใช้เวลาด้วย อย่างไรก็ตาม นั่นไม่ใช่เหตุผลที่คุณต้องหยุดใช้เวลากับเพื่อนๆ ผู้ชายและแทนที่จะทำเช่นนั้น คุณควรชวนแฟนของคุณมาด้วยเพื่อให้เขาเห็นว่าไม่มีอะไรที่เขาต้องกังวลเกี่ยวกับความสัมพันธ์นี้ หลังจากที่คุณได้พูดคุยถึงความรู้สึกแง่ลบที่คุณมีเกี่ยวกับความสัมพันธ์นี้แล้ว ความรู้สึกของคุณทั้งคู่ก็อาจจะเดือดพล่าน นี่คือเวลาที่ดีในการอยู่ห่างกันและคิดทบทวนถึงสิ่งที่พูดก่อนที่จะกลับมาหากันและพยายามมีความสัมพันธ์ที่มีความสุขและดีมากกว่าเดิม   ตระหนักว่ากระบวนการนี้ต้องใช้เวลา แฟนของคุณอาจจะมาเปลี่ยนในทันที คุณต้องพร้อมที่จะให้เวลาและความพยายามในการช่วยเขาเปลี่ยนพฤติกรรมขี้หึงหวงเหล่านี้ อย่ากลัวที่จะบอกเมื่อเขามีพฤติกรรมขี้หึงหวงอีกครั้ง อย่าปล่อยให้มันผ่านไป คุณต้องบอกเขาในทันทีที่เขามีพฤติกรรมนั้นและอธิบายให้เขาฟังว่าคุณรู้สึกอย่างไร สนับสนุนเขาเมื่อทำตัวน่ารักโดยไม่ทำตัวหึงหวง บอกเขาเมื่อเขาประพฤติตัวในทางที่คุณชอบและเขาจะอยากทำแบบนี้อีกบ่อยๆ หากแฟนของคุณต้องการที่จะเปลี่ยนแปลงพฤติกรรมของเขาและยินยอมที่จะเคารพความรู้สึกและรับฟังความต้องการของคุณ คุณก็อาจจะพร้อมให้โอกาสความสัมพันธ์นี้อีกสักครั้ง แต่หากคุณรู้สึกหดหู่ กลัว เครียดหรือประหม่า คุณก็ต้องเดินออกจากความสัมพันธ์นี้ จำไว้ว่าถึงแม้คุณจะอยากให้เขาเปลี่ยนแปลงมากแค่ไหนแต่คุณก็เปลี่ยนเขาไม่ได้ เขาต้องเป็นคนที่เริ่มและบรรลุการเปลี่ยนแปลงในพฤติกรรมของเขาเอง หากพฤติกรรมขี้หึงหวงของแฟนหนุ่มยิ่งแย่ลงหรืออยู่ที่ระดับที่น่าเป็นห่วงแล้ว คุณต้องตระหนักว่าคุณไม่อาจสามารถเปลี่ยนแปลงเขาได้ (หรือหากไม่มีคำแนะนำอย่างมืออาชีพ) ความปรารถนาของเขาในการบงการคนรักอาจจะเป็นส่วนหนึ่งของนิสัยของเขาแต่คุณจำเป็นต้องหยุดสิ่งนั้น จากนั้นจึงถึงเวลาเลิกรา  เตรียมสิ่งที่คุณจะพูด จำไว้ว่าความเห็นของคุณมีความหมายและคุณสมควรต้องเป็นที่รับฟัง อย่าให้แฟนหนุ่มขี้หึงโยนความรู้สึกผิดมาที่คุณ จำไว้ว่าคุณคือคนที่กำลังยุติความสัมพันธ์และคุณทำสิ่งนั้นเพื่อเหตุผลที่สมควร การบอกเลิกนั้นไม่เคยง่ายดายและมันจะยิ่งยากหากคุณคือคนที่ถูกบงการในความสัมพันธ์นี้     เลือกสถานที่และวันบอกเลิกแฟนของคุณ แม้การบอกเลิกที่ดีที่สุดคือการบอกซึ่งๆ หน้าแต่แฟนหนุ่มขี้หึงอาจจะประพฤติตนในทางที่อ่อนไหวเกินไปหรือรุนแรงได้ สถานที่ที่มีคนพลุกพล่านอาจจะปลอดภัยที่สุดสำหรับการบอกเลิกหากคุณกังวลเกี่ยวกับปฏิกิริยาตอบโต้ของแฟนหนุ่ม  บอกถึงความตั้งใจในการบอกเลิกกับแฟนหนุ่มขี้หึงให้กับเพื่อนที่ไว้ใจได้หรือสมาชิกครอบครัวได้รับรู้ ขอให้บุคคลนี้เป็นที่พึ่งของคุณเพื่อก้าวผ่านการบอกเลิกครั้งนี้ ทำให้เขาปล่อยให้คุณพูด คุณน่าจะสามารถบอกเขาในสิ่งที่คุณต้องการโดยไม่โดนขัดจังหวะ เขาน่าจะฟังคุณตราบใดที่คุณทำสิ่งนั้นในทางที่ควบคุมได้และสุภาพ อย่ายื้อ หลังจากที่คุณพูดสิ่งที่ต้องการและให้เวลาเขาในการตอบแล้วคุณควรออกจากสถานการณ์นั้นทันที ให้เวลากับเขาสักพักก่อนที่จะติดต่อเขาอีก หากแฟนของคุณขี้หึงเมื่อตอนที่คบกัน เขาก็น่าจะคงนิสัยนี้หลังการเลิกรา การเตรียมตัวรับมือกับสิ่งนี้สามารถช่วยให้คุณจัดการกับมันได้เมื่อถึงเวลา   ระวังความพยายามของเขาในการทำให้คุณรู้สึกผิดโดยการขอให้คุณอยู่กับเขาต่อไป เขาอาจจะพูดว่า “จำตอนที่เราเดินบนชายหาดตอนพระอาทิตย์ตกดินได้มั้ย?” หรือเขาอาจจะให้คำขู่ที่จริงจังมากกว่านั้น (เช่น เขาจะจบชีวิตของเขา) สิ่งที่สำคัญคือคุณต้องตระหนักว่านี่คือเรื่องของอารมณ์ล้วนๆ ฉะนั้นอย่าหลงกลเด็ดขาด! หากแฟนเก่าของคุณขู่ว่าจะทำร้ายตัวเองหรือผู้อื่นคุณต้องบอกคนอื่นทันที โทรแจ้งตำรวจหากคุณเชื่อว่าเขาหรือผู้อื่นกำลังตกอยู่ในอันตราย  ยืนหยัดกับตัวเอง ไม่ว่าแฟนของคุณจะมีทีท่าโต้ตอบอย่างไร จำไว้ว่าคุณได้ตัดสินใจอย่างชาญฉลาดแล้วที่จะจบความสัมพันธ์ที่ไม่ดีนี้ คุณควรขอความช่วยเหลือจากเพื่อนแท้หรือครอบครัวในสิ่งที่คุณต้องการ คุณอาจจะอยากให้พวกเขาตอกย้ำการตัดสินใจในการเลิกราของคุณหรือย้ำเตือนคุณเกี่ยวกับพฤติกรรมที่น่าเป็นห่วงของแฟนเก่า  การกลับไปติดต่อกับคนที่หายจากชีวิตของคุณไปเมื่อตอนที่ยังคบกับแฟนเก่าอาจจะเป็นประโยชน์ในการเดินหน้าต่อไปจากความสัมพันธ์ครั้งเก่าที่ไม่ดี การดึงตัวเองออกจากความสัมพันธ์ที่เป็นเจ้าข้าวเจ้าของอาจจะเป็นสิ่งที่ท้าทาย อย่างไรก็ตาม ความกลัวการอยู่คนเดียวนั้นไม่ใช่เหตุผลของการอยู่กับใครสักคนที่คุณรู้สึกว่าเขาบงการคุณ ผู้เชี่ยวชาญสามารถช่วยให้คุณรับมือกับความรู้สึกที่เป็นลบทุกอย่างที่คุณมีและช่วยจัดการกับความเจ็บปวดจากการเลิกรา  การพูดระบายถึงความสัมพันธ์สามารถเป็นวิธีที่ดีในการเผชิญหน้ากับความจริงที่ว่าพฤติกรรมของแฟนเก่าของคุณนั้นไม่ถูกต้อง ไม่ว่ามันจะดีหรือร้ายแต่การจบความสัมพันธ์นั้นไม่เคยง่ายเลย คุณควรใช้เวลาอยู่กับตัวเองก่อนที่จะเริ่มความสัมพันธ์ใหม่ เมื่อคุณพร้อมคุณจึงควรทำตามสิ่งเหล่านี้เพื่อเดินหน้าต่อไปในชีวิตหลังจากความสัมพันธ์ที่ไม่ดีกับแฟนเก่า:   ทบทวนข้อดีและข้อเสียของความสัมพันธ์ครั้งสุดท้าย คุณต้องตระหนักว่าคุณก็มีช่วงเวลาที่ดีเช่นเดียวกับช่วงเวลาที่ไม่ดี คุณไม่ได้เสียเวลากับความสัมพันธ์ครั้งนี้ ในทางกลับกัน ความสัมพันธ์นี้ได้บรรลุเป้าหมายของมันแล้วซึ่งก็คือมันสอนให้คุณได้รู้ว่าคุณไม่ต้องการอะไรในตัวของคนรัก เรียนรู้ที่จะตระหนักถึงสัญญาณของแฟนหนุ่มขี้หึงตั้งแต่เนิ่นๆ ครั้งต่อไปคุณจะได้คุ้นเคยกับสัญญาณเตือนของความขี้หึงและพฤติกรรมแสดงความเป็นเจ้าของ คุณจะรอบคอบมากขึ้นกับคนที่คุณจะเดทต่อจากนี้ คุณต้องรักตัวเอง หากความสัมพันธ์ครั้งนี้ทำให้คุณเสียความเชื่อมั่น ความมั่นใจและความรักตัวเองไป คุณก็ต้องใช้เวลาเพื่อดึงสิ่งเหล่านั้นกลับมา การใช้เวลากับเพื่อนๆ การเรียนรู้งานอดิเรกใหม่ๆ หรือการเสาะหาสถานที่โปรดใหม่ๆ คือวิธีที่ดีในการเข้าถึงตัวตนภายในของคุณอีกครั้ง เข้าสู่ความสัมพันธ์ครั้งใหม่ด้วยความใส่ใจและความระมัดระวัง เรียนรู้บทเรียนจากความสัมพันธ์ที่เพิ่งจบไปและใช้มันเพื่อสร้างความสัมพันธ์ครั้งใหม่ที่มีความสุขและดีเมื่อถึงเวลาที่ใช่
บรรยายความรู้สึกของคุณ. พูดถึงพฤติกรรมที่คุณรู้สึกรับไม่ได้. อธิบายความต้องการของคุณในความสัมพันธ์นี้. พูดถึงพันธะสัญญาในความสัมพันธ์นี้. รวมเขาเข้าไปในแผนการของคุณกับเพื่อนๆ. ให้เวลาในการเยียวยาความสัมพันธ์. ยึดหลักความจริงว่าความสัมพันธ์นี้คุ้มค่าที่จะแก้ไขหรือไม่. เตรียมตัวเลิกรากับแฟนหนุ่มขี้หึง. ทำการบอกเลิก. เตรียมตัวกับผลที่จะตามมา. ขอกำลังใจจากเพื่อนและครอบครัว. ขอความช่วยเหลือจากผู้เชี่ยวชาญหากคุณต้องการ. ให้เวลาตัวเองเพื่อเยียวยา.
https://www.wikihow.com/Deal-With-a-Possessive-Boyfriend https://www.wikihow.com/Deal-With-a-Possessive-Boyfriend
Mending a Relationship with a Possessive Boyfriend Removing Yourself from the Situation